Document ID: 32014D0370

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 16ης Ιουνίου 2014 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Bank Ċentrali ta' Malta/Central Bank of Malta (2014/370/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη το πρωτόκολλο αριθ. 4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1, Έχοντας υπόψη τη σύσταση ΕΚΤ/2014/20 της Ευρωπαϊκής Κεντρικής Τράπεζας, της 17ης Απριλίου 2014, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Bank Ċentrali ta' Malta/Central Bank of Malta (1), Εκτιμώντας τα ακόλουθα: (1) Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης. (2) H θητεία των εν ενεργεία εξωτερικών ελεγκτών της Bank Ċentrali ta' Malta/Central Bank of Malta έληξε μετά τον λογιστικό έλεγχο για το οικονομικό έτος 2013. Είναι, επομένως, αναγκαίος ο διορισμός εξωτερικών ελεγκτών από το οικονομικό έτος 2014. (3) Η Bank Ċentrali ta' Malta/Central Bank of Malta επέλεξε ως εξωτερικό ελεγκτή της την εταιρεία PricewaterhouseCoopers για τα οικονομικά έτη 2014 έως 2018. (4) Το διοικητικό συμβούλιο της ΕΚΤ συνέστησε τον διορισμό της εταιρείας PricewaterhouseCoopers ως εξωτερικό ελεγκτή της Bank Ċentrali ta' Malta/Central Bank of Malta για τα οικονομικά έτη 2014 έως 2018. (5) Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί, αναλόγως, η απόφαση 1999/70/ΕΚ του Συμβουλίου (2), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 1 παράγραφος 15 της απόφασης 1999/70/ΕΚ αντικαθίσταται από το ακόλουθο κείμενο: «15. Η PricewaterhouseCoopers εγκρίνεται ως εξωτερικός ελεγκτής της Bank Ċentrali ta' Malta/Central Bank of Malta για τα οικονομικά έτη 2014 έως 2018». Άρθρο 2 Η παρούσα απόφαση παράγει αποτελέσματα από την ημέρα της κοινοποίησής της. Άρθρο 3 Η παρούσα απόφαση απευθύνεται στην Ευρωπαϊκή Κεντρική Τράπεζα. Λουξεμβούργο, 16 Ιουνίου 2014.

Classification Labels:
1070
321
322
318
317
17
588

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ", "322": "Διαχείριση", "318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 5283
122
2510
54
1154
912
c_b2c019c8
1155
3239

EuroVoc IDs (Expanded): 5283
122
2510
54
1154
912
c_b2c019c8
1155
3239

Dataset Source: meu

Split: test